Rygh har vært opptatt av det organiske og utflytende i skulpturene og installasjonene, men presentasjonene av dem er stramme. Kun det absolutt nødvendige for å fortelle en historie er inkludert. Om verket , første gang vist på Rogaland Kunstnersenter i 1997, har Toril Rygh forklart at hun jobbet med en kombinasjon av form og material som kan uttrykke ulike ting. Badekaret, et industrielt produsert objekt, anvendte hun som form. Silikon og hår ble smurt på i flere lag på innsiden av badekaret. Når silikonet tørket kunne formen dras ut. Kvaliteten til silikonet gir objektet transparans, sårbarhet og en poetisk dimensjon. Myk silikon uttrykker en levende kroppslighet.